
ee Nori grei se adună deasupra poporului meu, iar eu sunt prea bătrân si 
neputincios să schimb ceva. Singura speranță pe care o mai avem 
rămâne Decebal, care fuge ca vântul către podişurile împădurite din Nord pentru 
a aduna o nouă armată. Dar speranţa este slabă, mai mult o iluzie fantomatică 
gata să se spulbere odată cu apariția zorilor. Armatele invadatoare au distrus deja 
capitala noastră iubită, Sarmisegetusa, şi au lăsat mii de daci fără case. Alte mii 
au fost împrăştiate în drumul lor către capitală. Munţii, în toate direcțiile, sunt 
plini de refugiați care se ascund de cetele prădătoare ale romanilor. Chiar inima 
regatului dac este în mâinile duşmanilor.” 

Astfel de gânduri se învălmăşeau în mintea lui Vezina, Înalt Preot a lui 
Zamolxes, sfătuitor de taină a lui Decebal, regele dacilor. Un om atât de bătrân 
încât anii nu mai contau pentru el. În timpul său văzuse lumea de la pădurile fără 
fund ale Germanei, trecând prin mândra Roma, locul de unde era condusă lumea 
şi până în decadenta Atena cazută din măreție, acum doar o umbră a ceea ce 
fusese odată. Era sfătuitorul lui Decebal de mult timp, îl ajutase să unească o 
parte dintre triburile dacice sub o singură conducere, dacă ar mai fi avut timp ar fi 
unit şi triburile gete de pe malurile Danubiului. 

Traian însă nu era aşa de uşor de păcălit cum fuseseră înaintaşii lui, Vezina îşi 
amintea cum cedaseră în faţa promisiunilor de aur şi plecăciunilor până la 
pământ. Încrezuti romani fără minte, armia dacică crescuse în fiecare an, unflatä, 
asemenea râurilor de munte, cu triburi roxolane, sarmate şi getice. Traian însă nu 
ascultase. Îşi vroia numele în istorie ca şi cuceritorul dacilor. 

Poate la bătrâneţe ne pierdem suflul, gândi marele preot. El se simţea cu 
adevărat bătrân, nu numai în ani, datorită talentului său extraordinar trăise mai 
mult decât era normal, dar în suflet, acolo era cu totul altceva. Îmbătrânise o viaţă 
de om când văzuse mult iubita Sarmisegetusa în flăcări. 


O Copyright Hidegcuti Catalin 


Până la urmă toate gândurile i se îndreptau către regele fugar. Exista încă şansa 
ca Decebal să ajungă la aliații roxolani şi sarmati din Nord. Atunci, poate, s-ar fi 
întors cu destule forte să-şi elibereze neamul. 

Situaţia în restul regatului era disperată. Fortäretele din munţi cădeau una dupa 
alta în mâinile legionarilor romani, unele prin puterea banilor iar altele prin 
puterea armelor. 

Un sunet uşor de paşi îi întrerupse meditaţia. Un dac intră soväietor în 
încăperea Templului Sacru, aflat adânc în munți şi a cărui locaţie fusese secretă 
timp de sute de ani. Doar cei mai înalți în ierarhia preoților si tagma regilor 
cunoştea locaţia lui exactă. Templul era tăiat în piatră seacă şi plin de catacombe 
artificiale, doar un tunel luminat de sute de torţe ducea în inima sa, Sanctuarul. 
Sala era înaltă cât zece persoane şi lată în unele locuri de două duzini. Aici se afla 
locul de retragere şi meditaţie a Marelui Preot, prim slujitor a lui Zamolxes. 

Cel ce intrase şi aştepta ca Marele Preot să-şi întoarcă atenția spre el era 
Dapyx, nepot a lui Decebal, şi cu toate că încă foarte tânăr conducător a 
refugiaților din munți. Inclusiv a putinilor războinici daci care încă doreau să 
lupte şi să urmeze pe cineva din stirpea lui Decebal. 

Tânărul purta hainele obişnuite ale dacilor: camaşa de in simplă şi pantaloni 
lungi, dar mai purta şi o cămaşă de zale fină pe deasupra, lucrată minunat de către 
maeştrii din îndepărtata Persie. Tânărul o pretuia mai mult decât orice, îi fusese 
dăruită chiar de Decebal care o primise în dar de la perşi când căutase alianţa lor 
pentru a opri extinderea romană. Pe ea era prins însemnul casei regale, simbol 
purtat cu mândrie chiar şi acum când echivala cu o condamnare la moarte sigură 
pentru purtător. La brâu avea o sabie, una romană de cavalerie, pe care multi 
tineri daci o considerau mai folositoare în luptă decât propriile lor arme. După 
trăsăturile feței preotul îşi dădu seama cât de obosit este. 

- Mărite Vezina, am nevoie de sfatul tău. 

Preotul îl invită să ia loc pe una din băncile de lemn aşezate de-a lungul 
pereților încăperii. 

- Ce sfat cauţi tinere taraboste ? Nu te pot ajuta dacă este vorba de bătălii, nu 
sunt general. 

- Nu despre bătălii vin să-ţi vorbesc. Poporul nostru este pe ducă, romanii îi 
mână din spate ca pe vite. Doar cei din triburile nordice vor scăpa de dominația 
romană. Eu am în grija mea aproape douăzeci de mii de suflete şi asta fără să 
număr pe cei care sunt strămutați din valea interioară în sud. Ce să fac cu ei? Nu 
vor rezista iernii iar majoritatea nu vor să se întoarcă la satele distruse şi să fie 
luaţi sclavi de romani. 

- Du-i spre Nord. Există destul pământ pentru toți. Sarmatni şi roxolanii îi vor 
primi pe supraviețuitori. Decebal a negociat plătindu-i în aur greu. 

- Spune-le asta romanilor. Toate drumurile spre Nord sunt pline de patrule 
romane. Aş putea să trec cu războinicii mei, dar în nici un caz cu femeile, copii şi 
convoaiele de provizii. Am sperat ca zeii să ne arate altă cale. 

- Vino mâine când soarele va fi la mijlocul drumului său ceresc. Voi întreba 
zeii ŞI îţi voi da un răspuns. 

Tânărul dădu să iasă apoi se opri nehotărât, de parcă ar fi vrut să întrebe ceva 
dar îi era frică de răspunsul pe care l-ar fi putut primi. 

- Despre Decebal, măritul meu unchi, ce veşti mai ai? 

- Este urmărit de romani prin munţi. Cei mai multi tarabostes îl urmează pe 
Decebal în nord cu speranţa unei întoarceri. Dar tot mai multi trădători îşi scot 
capul la lumină ca şerpii în fiecare zi. Curând nici Sanctuarul nu va mai fi sigur. 
Un sfat îți voi da şi eu fără să apelez la înțelepciunea zeilor. Urcä-ti oamenii mai 
sus în munți. 

- Sper ca regele să ajungă la Daelo, acolo îl aşteaptă fratele meu Duro cu o 
mică oaste de roxolani şi daci. Va fi în siguranţă cu ei. 

- Mâine vom şti, am trimis vorbă prin mijloace rapide. În curând vom primi 
un răspuns. 

Dapyx îşi plecă capul şi îl lăsă pe Vezina singur în mijlocul sălii Sanctuarului. 

Odată ce paşii tânărului nu se mai auziră Înaltul Preot se concentră pentru a 
chema zeii. Spiritul preotului încerca să se înalțe departe de corpul material, să 
găsească o cale de eliberare, dar la vârsta sa energia vitală era din ce în ce mai 
slabă. Puterea sa înăscută rămânea însă cu el. Slobozi încă un strigăt de disperare 
către ceruri. De mai multe ori în ultimele zile încercase să folosească puterea 
chemând zeii în ajutor dar aceştia rămăseseră tăcuţi. 

Trebuia să existe o cale de salvare. Iar răspunsul îl aveau doar zeii. Trebuia să 
se pregătească de ritualul de invocare. Dacă nici acum nu aveau să-i răspundă nu 
mai conta, în timpul ritualului şi-ar fi putut pierde viaţa oricum iar dacă nu, îl 
aşteptau romanii. Soarta preoților căzuţi în mâna lor era cruntă. 

După ce părăsi templul, Dapyx încălecă pe calul ținut de soldatul din escorta sa 
şi se îndreptară direct spre tabăra oştirii dacice. Ce mai rămăsese din ea. 

Trupele sale păzeau calea spre creierul munților, spre satele unde se 
refugiaseră dacii. Până acum nimeni nu îi deranjase. Armata romană era prea 
ocupată cu jefuirea capitalei şi a zonelor mai facile ale văiilor, dealurilor joase şi 
regiunilor deja cucerite. Alții îl urmăreau pe Decebal şi nu aveau timp să intre în 
munți. 

Cu timpul însă, după ce regiunile cucerite aveau să fie pacificate, legiunile 
aveau să intre şi în munţii ce adăposteau ultimii daci liberi. Dar până dacii nu îi 
atacau, se multumeau cu teritoriile deja cucerite. 

Tabăra era aşezată într-o vale cu un intrând deluros, păzită de vînturi şi un 
pârâu care cobora din munte asigurând apa potabilă. Soldații săi ridicaseră un zid 
din crengi groase şi pari ascuțiți pentru a ţine la respect animalele sălbatice destul 
de înfometate, de când cu războiul, încât să se apropie de oameni. Mai avea şi alt 
scop, să ascundă de o privire fugară tabăra. 

Luând modelul de la romani corturi lungi fuseseră întinse pentru soldați dar pe 
măsură ce alți refugiați li se alăturară deveniseră neâcăpătoare şi multi soldați 
stăteau acum sub cerul liber. Nici un cercetaş roman nu ajunsese atât de aproape 
de tabără ca să verifice camunflajul grăbit căci cäläretii daci päzeau 
împrejurimile zi şi noapte mai rău decât îşi păzeau lupoaicele puii. 

Sosirea lui Dapyx şi a escortei sale a fost semnalată cu mult înainte ca ei să 
vadă tabăra, de către iscoadele ascunse în copaci. 

Din păcate şederea lui Dapyx în tabără părea să fie de scurtă durată. Doar puse 
la punct câţiva tarabostes care nu voiau să se supună ordinelor sale. Totul se 
petrecu repede, tânărul având în spate războinicii săi care puseră capăt oricărei 
discuţii. Îl aştepta vestea de la unul dintre cercetași că un tribun roman intra în 
munţii lor cu şase cohorte şi câteva sute de auxiliari. Deocamdată îşi puseseră 
corturile la câteva stadii de Dealurile Înalte. 

Problema era ce trebuiau să facă dacii? 

Dacă îi atacau şi-i omorau stârneau mânia romanilor care ar fi pornit cu o 
întreagă legiune să se răzbune. lar dacă pierdeau, nimeni nu ar mai fi rămas să-i 
apere pe refugiați. Dacă aşteptau şi nu făceau nimic, romanii s-ar fi aflat în 
poziția de a ataca cu uşurinţă satele rămase încă în stăpânirea dacilor. Şi ar fi 
ajuns la fugari. 

- Cine îi conduce? îl întrebă Dapyx pe cercetaş 

- Salinus, cel care a avut comanda garnizoanei din Moesia Superior. L-am 
recunoscut pentru că l-am mai văzut când a venit cu solie la Rege. 

- Eu nu-l ştiu, nu m-am întâlnit cu el, nu ştiu ce-i poate pielea. Deocamdată îi 
vom observa. Se mişcă încet, avem timp. Dacă se apropie de sate îi vom momi 
din nou cu cäläretii spre câmpie. 

Dupas, un veteran hârşâit prin destule campanii, uneori luptând ca mercenar de 
partea romanilor şi cunoscând bine tactica comandanților romani vorbi. 

- Salinus nu este prost, taraboste. Nu se va lăsa momit de către vicleniile 
noastre. A luat cu el trupele pentru un scop clar, ştie că mai există destule sate 
bogate în munţi. Sate unde poate găsi destule prăzi ca să-şi potolească apetitul de 
avere. Şi a lui şi al soldaților săi 

- Mă alătur lui Dupas; spuse Ballus, un roxolan vânjos cu chică împletită în 
vârful capului, venit în ajutorul dacilor în căutare de glorie. În tribul său i se 
promisese că va deveni şef dacă ar fi adus cu el o sută de cäpätâni romane; 
Trebuie să lovim acum, să vadă că dacii nu şi-au pierdut colții. 

- Voi vorbi cu Vezina, el ne va putea sfătui, trebuie să ştim de partea cui sunt 
zeii. 

- Nu trebuie să fii preot ca să-ți dai seama că zeii ne-au părăsit. Dacă îi atacăm 
şi îi înfrângem romanii se vor răzbuna imediat. Traian nu este împăratul care să 
lase populaţiile cucerite să-i facă harcea-parcea legiunile; spuse un alt taraboste 

- Adică exact ceea ce noi vrem să facem; râse gutural roxolanul 

Spre seară un călăreț apăru dintre dealuri la galop. Intră într-un vârtej în tabără, 
un soldat îi apucă calul de dârlogi în timp ce el sări din şa şi se repezi la cortul lui 
Dapyx. 

- Taraboste — suflă el greu printre respiratii — romanii au cotit direct spre sud. 
Spre noi. În fruntea lor, alături de tribunul roman am vazut şi tarabostes care îi 
indică drumul. 

- Se pare, prieteni — zise tânărul conducător cu un rictus pe faţă, nu dorea o 
înfruntare deschisă cu romanii - că decizia nu mai este în mâinile noastre. Dacă 
au trădători cu ei atunci ştiu cam pe unde se află satele. Acum suntem forțați să îi 
atacăm. În strunga făieragului! Pregätiti-vä oştenii! 


KKK K K 


A doua zi, odată cu primele raze ale soarelui ce se iveau printre colțurile 
munților, oastea dacilor porni la drum. Cu toții aveau caii odihniti şi armele 
pregătite. 

Echipamentul lor nu era voluminos, călăreții lui Dapyx erau oşteni de 
härtuialä, antrenați pentru luptele rapide din munți şi nu pentru bătălii de pe 
poziții fixe. Aveau doar armuri uşoare, cămăşi de in gros lucrate cu grijă pe mai 
multe straturi după o tehnică folosită încă de pe timpul lui Alexandru cel Mare şi 
căptuşite cu piele argăsită, la care în cazul taraboştilor se adăuga o zale din 
ochiuri groase care se prelungea până la genunchi. 

Duceau cu ei arme la fel de uşoare. Puţini dintre ei cărau scuturi lungi sau 
securi grele, cei mai multi aveau săbii celtice şi celebrele sica, pumnale dacice cu 
lama curbată de vre-o patruzeci de centimetri şi mâner de cinsprezece centimetri. 
Nu era nevoie să te împovărezi cu scuturi enorme sau lănci grele când poți să iei 
cu tine sulițe şi arcuri. Arcurile erau tratate cu o grijă aparte, fiind bine întreținute 
şi învelite în pânză groasă ca să nu fie udate la ploaie. Nu erau uşoare, ca arcurile 
romanilor, a căror folosință şi eficiență se vedea doar în salve numeroase, ci 

semănau mai mult cu arcurile partilor şi scitilor care aveau forţa necesară să 
treacă o săgeată prin scut sau pieptar de legionar. 

Alături de războinici luptau şi oameni simpli, care nefiind soldați de profesie 
nu aveau nici armele nici antrenamentul cetei lui Dapyx. 

Parte din ei proveneau din refugiații alungaţi de romani, iar ceilalți, cei drept 
mai puţini la număr, locuiau în satele de munte, izolați de restul triburilor dar cu 
toții bărbaţi zdraveni ce îndurau cu uşurinţă condiţiile vitrege, şi pe deasupra erau 
si vânători destoinici. Cu toate astea majoritatea erau înarmaţi cu sulițe de 
vânătoare, pumnale, puţinele arme capturate de la romani şi ustensile de 
gospodărie, arme total nepotrivite pentru o confruntare cu legionarii cäliti în sute 
bătălu de-a lungul şi latul Imperiului. 

Trecând prin mijlocul lor Dapyx le simţea neliniştea. Li se citea în mişcări şi 
pe feţe. Majoritatea nu auziseră de romani decât în poveşti pe lângă focuri. Cele 
spuse de refugiați fiind amplificate de propriile temeri, transformaseră armata 
romană într-o forță a zeilor imposibil de oprit. Luptau doar de frica sclaviei şi a 
războinicilor lui Dapyx. 

Nu era de mirare, războinicii formau o ceată cosmopolită venind din toate 
părțile lumii. Roxolani cu chică în vârful capului stăteau alături de daci tineri 
căliți la granite. Carpi sălbatici alături de traci şi iliri fugiți din Imperiu. 
Mercenari greci cu armuri strălucitoare cäliti în zeci de lupte prin toată lumea. 

Ei vor fi nucleul dur în viitoarea confruntare, singurii care le puteau face faţă 
legionarilor. 

Locul ales de Dapyx pentru capcană era o strungă îngustă cu un râu de munte 
pe dreapta drumului strâmt şi o coastă stâncoasă abruptă şi împădurită pe stânga. 

Strunga era singura cale rapidă în munți, alte trecători erau mult mai departe şi 
făceau ocoluri mari, de zile întregi. În unele locuri se strâmtora în aşa hal încât 
doar trei soldați puteau să treacă alăturat după care se desfăcea permiţând trecerea 
grupurilor mari la un loc. 

În aceste locuri pădurile rămâneau întunecate şi în mijlocul zilei iar sunetele 
răzbătând dintre copacii seculari trimiteau fiori prin inima şi celor mai curajoşi 
dintre drumeti. 

De aici, legenda spune, se trag luptătorii arktomorfi, războinicii bestie care se 
puteau transforma în lupi şi urşi. Aceste corpuri de elită se distingeau prin 
ferocitate dar şi prin curajul lor, nici unul nu părăsise câmpul de luptă înfrânt 
preferând să moară. Romanii învăţaseră repede să-i urască dar se şi temeau de ei, 
mai ales după ce găsiseră multe patrule, mai exact bucăţi din corpurile lor, 
agätate în copaci pe marginile drumurilor. Cohortele de auxiliari dormeau 
iepureşte aşteptând înfrigurați raidurile nocturne ale monstrilor păroşi care rupeau 
oamenii în bucăți şi care luptau noaptea la fel de bine ca ziua. 

Doar trei se mai aflau în viaţă alături de Dapyx, toți purtând capete şi blănuri 
de lup, ultimu rămaşi din frätia lor, gata să-şi vândă scump pielea invadatorilor. 

În avangardă romanii îşi aveau cercetaşii dar nici aceştia nu se aventurau să 
urce pantele abrupte şi se multumeau să observe împrejurimile de pe drum. Ceea 
ce însă nu ştiau romanii, şi nici taraboştii trădători era că cel care îi călăuzea de 
două zile era de fapt un dac loial lui Dapyx şi îi conducea spre locul îngust unde 
dacii le pregătiseră capcana. 

Dacii se ascunseseră pe fiecare parte a trecătorii după stânci sau în desişurile 
dese, în timp ce un grup de călăreţi, cei mai buni oşteni, aşteptau armia romană în 
mijlocul drumului cu caii pregătiți. 

Când cavalerii romani din capul coloanei îi văzură cât de puţini sunt, scoaseră 
un chiot de luptă şi porniră la atac fără să mai aştepte ordinul. 

Nefiind nebuni, odată ce-i văzură venind, dacii făcură stânga-împrejur şi o 
porniră la galop de-a lungul strungii. Cavalerii romani, în mare parte tineri care 
veniseră de curând în Dacia şi nu luaseră parte la lupte serioase contra dacilor, îi 
urmăriră într-o cursă nebună de-a lungul drumului. 

Plini de avânt războinic într-un târziu îşi dădură seama că se depărtaseră 
considerabil de legionari. 

După un cot de drum ascuns de stânci un zid de lănci şi pari ascuţiţi le bară 
brusc drumul. Cäläretn1 se izbiră de el în plină viteză. 

Caii se împlântară în vârfurile de fier şi-şi aruncară călăreți cât colo. Burtule 
le erau deschise de parii ascuţiţi şi rămâneau pironiti pe loc, cei care îi urmau se 
loveau de ei împleticindu-se la pământ. 

Alți lăncieri ieşiră în față cu sarssise, sulițe foarte lungi cu vârf subțire şi 
împlântară fierul direct în călăreți. Romanii neputând ajunge la daci din cauza 
zidului de pari ascuţiţi încercară să-i împungă la rândul lor cu läncile. Din 
nefericire pentru ei o altă ceată de daci cu lănci şi căngi de tras jos cäläretii apäru 
ca prin minune în spatele lor de pe coaste şi începură să-i măcelărească pe 
romani. 

Dapyx fulgeră cu sabia gâtul unui cavaler care îşi luase prea mult avânt şi 
lancea sa trecuse pe lângă capul dacului. Lumina scânteie pe cuirasa unui alt 
tânăr nobil şi o falcata îi tinti capul de la înălțime. 

Nu-şi atinse niciodată ținta. 

Ballus îi tăie picioarele calului cu o secure grea din cele ce trebuie ţinute cu 
două mâini. Şi cal şi călăreț căzură la pământ unde Ballus îl spintecă cu cuirasă 
cu tot dintr-o a doua lovitură. Dupas era şi el prezent cu o armă cu lamă lungă, un 
falax, acele arme îngrozitoare care erau coşmarul trupelor uşoare romane, cu care 
îi cosea harnic pe romani. Unul din aceşti tineri nobili care venise tocmai din 
îndepărtata Gale cu gânduri de mărire şi glorie îşi văzu toate speranţele distruse 
când, după ce căzu de pe cal împuns de o lane, ultimul lucru pe care îl văzu pe 

lume fu lama lungă venind direct spre gâtul sau. Într-o secundă trupul şi capul îi 
erau la distanţă de un metru unul de celălalt. 

Prinşi între cetele de daci, cavalerii romani au fost aproape toți măcelăriți. 
Câţiva reuşiră să scape galopând înapoi către corpul principal. Dapyx spera ca 
arcaşii săi să se abțină să tragă în ei. Nu vroia să piardă efectul surpriză pentru 
restul ambuscade. 

Salinius înjurase în toate felurile invocând furia zeilor când îşi văzuse călăreții 
urmărindu-i pe daci. Tinerii cavaleri erau încă “verzi”, începători, şi nu cunoşteau 
vicleşugurile dacilor. 

- Infanterie, ochii în patru !; urlă el din toți rărunchii. Cercetasi, în faţă! 
Prăştierii pe flancuri. 

Cercetaşii, care mai rămăseseră, şi nu se alăturaseră cavalcadei se traseră mai 
aproape de corpul principal al oştii. Nu după mult timp apărură cäläret ce 
scăpaseră de daci. În debandada care se creă odată cu revenirea lor dacii îşi 
închiseră capcana. 

Primul semn al ambuscadei a fost o săgeată ce zbârnâi prin aer trecând cu 
uşurinţă prin armura de piele argăsită şi pătrunzând în pieptul primului cercetaş. 
Ea a fost urmată de o adevărată ploaie de săgeți de pe ambele părți ale strungii, 
săgeți care îşi găseau de cele mai multe ori ţinta. 

Romanii, neputând să ajungă la daci reacționară cu tactica lor obişnuită în 
astfel de situații, formară “țestoase” acoperindu-se cu scuturi în toate părțile până 
ce auxiliarii lor, în special prăştierii, intrau în luptă cu arcaşii. 

Însă dacii se aşteptaseră la răspunsul roman. Tactici deja învechite folosite de 
romani şi în alte bătălii. 

Se apucară să prăvălească pietroaie de pe înălțimi. Pietrele mari spărgeau 
grupurile compacte de romani, împrăştiind “testoasele” şi aruncând pe unii 
romani în râu în timp ce pe ceilalți îi lăsau descoperiţi în fața sägetilor. Căci cu 
scutul te puteai apăra de săgeți dar cum să te aperi de bolovanii ce te striveau cu 
tot cu scut de sus. 

Legionarii din față, Salinius îi pusese pe cei mai experimentați soldați a săi în 
primele rânduri, se împărțiră în grupe mai mici fără să mai aştepte ordin. Astfel 
se puteau feri din calea bolovanilor şi în acelaşi timp să se apere de săgeți cu 
scuturile. Tribunul care se afla şi el în fruntea soldaților îşi dădu seama că nu 
putea face nimic altceva decât să înainteze, să iasă din valea îngustă şi din raza de 
acțiune a arcaşilor daci cât mai repede. 

Dar în faţa lui se înălța zidul de pari care îi oprise şi pe călăreți, iar acum zidul 
fusese dat cu smoală şi s-a dat foc. 

Zidul lat de flăcări înecăcioase se înălța în faţa coloanei romane barându-le 
drumul. Din spate tâsnirä călăreții daci, care îşi duseseră caii pe drumuri de 
munte ocolite şi numai de ei ştiute, şi acum îi masacrau pe recruți şi auxiliari. În 

fruntea cetei luptătorii lupi rupeau, pur şi simplu, cu forte supraomeneşti soldații 
buimăciți. 

Tribunul nu stătu mult pe gânduri, nu avea destui oşteni să treacă de zid. Dădu 
ordinul de retragere şi îşi conduse din nou soldaţii prin tirul de săgeți a dacilor, de 
data asta în spate strângând şi alții pe drum. Regrupati îi atacară pe călăreții daci. 

Dar nici aceştia nu stătură mult la luptă, ci făcând cale-ntoarsă o luară la fugă. 
Sägeti aprinse, torţe şi bolovani în flăcări fură trimise către carele de provizii care 
erau fără apărare de când romanii din intendenta fugiseră odată cu atacul 
cavaleriei. 

Dacu nu rămaseră mult în jur, îşi făcuseră treaba, mai lansară câteva săgeți 
înspre romani şi dispărură în munți. 

Cu majoritatea cärutelor de provizii arzând sau distruse si cu multi soldaţi 
morți; mai ales cei din spatele coloanei care făceau parte din intendenta şi fură 
măcelăriți de daci fără milă, alții răniți grav de săgețile şi pietroaiele dace, 
Salinius nu avu ce face decât să se retragă spre dealurile mai joase, la vechiul lor 
loc de tabără. De acolo trimise curieri către armata principală, să-i ceară lui 
Traian încă câteva manipule de legionari şi mai mulți auxiliari. Tot acolo luă şi 
măsuri disciplinare împotriva celor ce fugiseră din luptă. Unu fund biciuiti în faţa 
celorlalți oşteni iar alții au fost omorâţi prin spânzurare. 

Salinius era acum şi mai sigur că satele din munţi ascundeau bogății. Îi 
torturase pe taraboştii rămaşi în viaţă şi aflase că multe clanuri aveau turnuri în 
munţi unde îşi depozitau comorile. Dar pe moment nu putea decât să aştepte 
întăririle şi să pună capcane pentru dacii ce ar fi coborât din munţi. 

Pe partea cealaltă a piscurilor Dapyx îşi calcula şansele. O perioadă satele lor 
aveau să fie în siguranță dar în curând romanul va primi întăriri şi va încerca să 
intre din nou în munte, căci Dupas îi spusese că acest tribun nu se va lăsa nicicum 
dacă a mirosit pradă. Pentru Dapyx, călăreți şi arcaşii morți în luptă reprezentau 
o pierdere serioasă şi irecuperabilă. 

Singura lui şansă era o fortare a liniilor duşmane, sau Vezina care însă nu mai 
ieşea din peştera lui. 


KKK K K 


Prea puțin ştia tânărul ce bătălie se purta în peştera sacră. Nici un alt preot, sau 
acolit nu a fost lăsat în apropierea Sanctuarului. Porunca era strictă să nu intre 
nimeni orice s-ar fi întâmplat. 

Înaltul Preot Vezina stătea înconjurat de aburi verzi şi galbeni care se 
rostogoleau liberi în toată peştera. Chiar lângă el un mesager a zeilor de doi metri 
înălțime cu membre subțiri ca acul cu formă vag umană îi vorbea. 

Cuvintele le înțelegea cu greu deoarece păreau să vină din toate direcţiile şi 
vibrau ciudat. Dar Înaltul Preot înţelegea destule, mesagerul îi oferea o cale de 
scăpare, dar nu era lămurit despre ce cale era vorba. O a doua fiinţă apăru lângă 
prima. 

De data asta Vezina cât era el de Înalt Preot făcu un pas în spate fără să vrea, 
noua fiinţă era mai scundă, avea două picioare, patru braţe scurte, groase, şi un 
bot care semăna cu cel a unui cal dar în loc de piele era acoperită cu solzi. 

- Conducătorul vostru a fost trădat şi a murit; spuse noul venit în acelaşi fel 
vibrant 

La un gest a lui Patru Brate aburi începură să se învârtă formând un vârtej în 
care se putea vedea la fel de clar ca într-o oglindă. Se vedeau stânci şi dealuri 
mohorâte, martori încremeniţi a lui Decebal, rege al tuturor dacilor luându-și 
singur viața pentru a nu fi capturat viu de către romani. 

- Dacă nu plecați duşmanul vostru vă va distruge de tot. Priveşte în viitor. 
Asta este ceea ce se va întâmpla cu poporul tău dacă veţi rămâne. 

Imaginea din abur se schimbă, trupe romane se apropiau de tabăra tribunului 
roman, o altă imagine îl arăta pe tribunul roman călărind în fruntea legionarilor în 
munte, atacând satele dacilor. Cei care apucau să fugă şi mai sus în munţi mureau 
de foame şi de frig. Vedea satele arzând şi romanii jefuind în voie. Imaginea 
rămase mai mult concentrată asupra satelor în flăcări apoi se dispersă. 

- Trebuie să plecați. Strânge-ti poporul. Du-l pe platoul înalt cu pietrele 
ciudate la două zile de mers de aici. Te vom vizita atunci; spuse prima fiinţă 

O străfulgerare luminoasă păru să incendieze sala din piatră a Sanctuarului şi 
mesagerii zeilor dispărură. 

Vezina ieşi din peştera sacră clătinându-se. El fusese cel care îi invocase pe zei 
dar nu îşi putea stăpâni corpul, o slăbiciune pusese stăpânire pe el. Marele Rege 
Decebal murise iar poporul său avea să fie şters din istorie, încă o cucerire 
barbară a Romei. 

Era datoria sa să salveze măcar o parte din el. Trimise un acolit să-l găsească şi 
aducă pe Dapyx imediat. 

Dapyx intră singur în sala templului. Acolitul la condus până la capătul 
coridorului după care se făcuse nevăzut. Înaltul Preot Vezina îl aştepta într-un jilt 
scobit în piatră părând sleit de puteri. 

- Märite Vezina, ai dorit să mă vezi. 

- Da. Am veşti cum nu se poate mai rele. Am cerut zeilor să-mi arate o cale de 
salvare a poporului nostru....... Şi am primit răspuns. Mesagerii zeilor mi-au 
arătat moartea lui Decebal, regele nostru a tuturor. A murit deja. Apoi mi-au 
arătat viitorul şi ce se va întâmpla cu noi...... Mulţi vor muri. Romanii vor veni 
după noi în munţi şi ne vor distruge. Nu-i vom putea opri. — bătrânul ridică o 
mână când văzu că Dapyx vroia să-l întrerupă — Tot mesagerii mi-au arătat o cale 

de scăpare. Nu are rost să te gândeşti să fortezi liniile romane, nu vei reuşi. Calea 
zeilor este mai bună. 

- Înalte Vezina, nu vreau să pun la îndoială vorba zeilor, dar eşti sigur că 
Decebal a murit? murmură printre dinți tânărul 

- L-am văzut omorându-se ca să nu fie prins de romani. Nu pun la îndoială 
cuvântul mesagerilor ce vin din partea zeilor. Dar şi eu am avut în ultima zi un 
presentiment ciudat, de groază. Mă tem că este adevărat. Ca să fim siguri am 
trimis un uliu cu mesaj către cei din Nord. Va reveni în curând. 

- Şi unde ne va duce calea zeilor? întrebă Dapyx 

- Departe de aici, atât contează. Vom fi duşi unde este voinţa lor să fim. 

- Îi voi chema pe ceilalţi tarabostes la sfat. Vom vedea ce au de spus şi ei. 

Amândoi ştiau că tarabostes vor urma sfatul lui Vezina mai ales după ce va 
veni confirmarea că Decebal este mort. Sătenii deveniseră nelinistiti ştiind că 
romanii se apropie şi că ei nu pot opune rezistență. Pe zice ce trecea situația 
devenea şi mai disperată. 

Astfel dacii începură să-şi strângă lucrurile pregătiindu-se de plecare în exil. 
Era o imagine tragică şi tulburătoare. 

Mu de persoane încercau să-şi ducă cu ei, în căruţe sau pe spinärile catârilor, 
tot avutul lor. Se vedeau mestesugari care puneau nicovale, unelte de olărit sau 
războaie de țesut în căruţe. Alţii puneau țesături fine, oale şi amfore mari pline 
ochi cu vin sau cu uleiuri prețioase. Dar oştenii lui Dapyx erau peste tot. Aruncau 
din căruțe tot ceea ce nu era necesar. Podoabe, mobile, amfore de vin. Nu le păsa 
de nimic şi nimeni nu era scutit, nici chiar nobilii. Mulţi protestau când în 
căruțele lor se înghesuiau copii sau bătrânii din alte familii dar erau reduşi la 
tăcere extrem de repede la vederea săbulor trase din teacă. 

Alţi călăreți păzeau drumurile, nimeni nu trecea către câmpii. Dapyx nu dorea 
să aibă şi alți trădători. Cei care încercau să fugă către câmpii erau aduşi înapoi, 
dacă nu înțelegeau de bine atunci războinicii aveau ordin să-i omoare. 

Nimeni nu avea să-i dea de gol romanilor ! 

Rândunile fugarilor se îngroşau pe măsură ce urcau spre inima munţilor cu 
refugiații din celelalte sate. Spre platoul indicat de Vezina. 

Vestea a fost transmisă tuturor taraboştilor prin curieri rapizi însoțiți de mici 
escorte de călăreți ce trebuiau să execute ordinele lui Dapyx. Nu după mult timp 
primele coloane ajunseră la marginea platoului şi îi aşteptau pe ceilalți refugiați. 


KK KKK 


Salinius călărea în fruntea coloanei de soldați. Legionarii care îl urmau erau 
dintre cei noi, trimişi de Traian. Impăratul roman îi dăduse destui soldați pentru a 
supune întreg ținutul. Vroia să facă un exemplu din satele de munte. 

Nimeni nu se opune puterii Romei. 

Călăreţii se ţineau mult mai aproape de legionari cu ordine stricte să nu se 
depărteze indiferent de provocări. Alături de legionari călăreau cete de mauri care 
îi înspăimântaseră atât de tare pe daci în primele lor ciocniri şi care excelau la 
prăduială şi härtuialä. 

Primise şi o cohortă de arcaşi sirieni a căror arcuri trăgeau la distanţe mari, mai 
departe decât ale dacilor. Aceştia urmau să fie o adăugire importantă pentru 
trupele sale, acum putând să angajeze dacii în luptă de la orice distanţă. 
Cercetaşii îşi dublaseră raza de acţiune iar drumul ales trecea prin plaiuri largi şi 
line unde şansa de reuşită a unui atac prin surprindere scădea dramatic. 

Cu toate acestea vederea pintenilor de stâncă şi a văilor întunecate dădea 
legionarilor un sentiment de pericol ascuns. La cel mai mic zgomot li se părea că 
stâncile se vor prăvăli peste ei înăbuşiindu-i cu forța unei avalanşe, iar de după 
ele vor apărea teribilii luptători urşi să le smulgă märuntaiele. 

Pe tribun însă alte gânduri îl preocupau. Rapoarte ciudate îi parveneau de la 
spioni şi trădători. Se părea că dacii se refugiau tot mai adânc în munţi. 

Oare de ce? Ştiau că nu au cum să treacă vârfurile înzăpezite, şi dacă cumva ar 
fi reuşit să înfăptuiască acest miracol tot în braţele romane ar fi ajuns. Legionarii 
săi aveau să-i prindă, nu alţii, şi tot ei aveau să se bucure de pradă. 


KK KKK K 


Călăreții se opriră la marginea platoului. 

La fel ca şi cei pe care îi purtau în spate oboseala îi atingea pe cai, aceştia 
scurmând nervos pământul reavăn cu copitele. 

Dedesubt, un şirag de oameni urca cu greu drumul desfundat care ducea la 
platou. Câte o roată se desprindea prinsă în nămol şi întreaga coloană trebuia 
oprită până ce situaţia se rezolva. Nu de puţine ori soldații împingeau pur şi 
simplu carele pe coastă pentru a elibera drumul. 

- Orial, oamenii tăi unde sunt? 

Tarabostele îşi împinse calul mai în faţă. Era mai bătrân decât Dapyx, avea în 
jur de şaizeci ani dar încă îşi păstra vigoarea tinereţii. După moartea lui Decebal 
voința părea că-l părăsise în întregime. Acum viața oamenilor săi depindea de un 
tânăr neexperimentat şi de viziunile unui preot, chiar dacă acesta era Vezina. 

- Vin, stai fără grijă. A durat destul de mult până i-am urnit pe toţi de la casele 
lor, dar vin. Drumul e greu şi multi nu au vrut să-şi lase avutul în urmă. Oştenii 
tăi i-au convins însă altceva. lar dacă Salinius continuă să se mişte încet şi să 
prade satele care îi stau în cale vor avea destul timp să ajungă la platou. 

- Dacă ajunge prea aproape îl vom încetini. Însă Vezina a zis că mesagerii 
zeilor vor să ne grăbim. Nu este bine să ignori voinţa lor. 


13 


O Copyright Hidegcuti Catalin 


Tânărul îşi întoarse calul şi galopă, urmat de garda sa, în josul pantei. Trebuia 
să-l härtuiascä din nou pe Salinius, să nu-i dea comandantului roman nici un 
moment de odihnă. 


KK KKK K 


Cu mult deasupra lor, pe o orbită joasă în jurul Pământului, o structură 
cilindrică uriaşă, ciudată, cu o mulțime de ieşinduri abrupte ca spinii de arici, 
plutea liniştită. În adâncurile ei ființe şi mai ciudate studiau soarta dacilor. 

- Îi vom transporta pe EXP-LIR. Planeta este perfectă pentru ei — anunță 
creatura înaltă, căpitanul celorlalți 

Jumătate din încăperea dreptunghiulară se transformă într-o reprezentare 
holografică, atât de fidelă cu realitatea încât se puteau confunda cu uşurinţă, şi 
începu să arate trupele romane. O altă fiinţă, o sferă metalică plutitoare în care 
era încastrat un creier biologic, levită în apropiere prin interiorul imaginii. 

- Trebuie să o facem repede. Duşmanii lor se apropie. În următoarele rotații 
ale lumii lor vor fi ajunşi din urmă. 

- Avem destul timp pentru a-i transporta. Tânărul lor lider este un adevărat 
conducător; interveni şuierător reptiloidul ce se tinuse la marginea încăperii 

Holograma se schimbă la comanda sferoidului, acum îl arăta pe Vezina. 

- Această ființă trebuie studiată mai îndeaproape. Datele pe care le-aţi 
înregistrat în prezenţa lui nu sunt concludente. 

- L-am fi scanat complet dacă l-am fi putut aduce la bord; replică creiatanul, 
ființa cu bot de cal şi piele solzoasă 

- Ieşirea din nonspatiu a fost din cauza lui. Strigătul psihic ne-a sfredelit 
mințiile, tuturor care suntem sensibili la undele mentale. Este foarte ciudat, 
ceilalți pe care i-am testat de pe această planetă nu posedă capacități mentale 
ieşite din comun. Calculele arată că doar doi la sută din populație ar putea avea 
sensibilitate psihică; sferoidul se învârti în jurul hologramei prezentând detailat 
rezultatele scanării 

- L-am putea lua doar pe el; creiatanul se opunea intervenției într-o altă 
civilizație, mai ales una cu un nivel atât de scăzut de tehnologie 

Fiinta înaltă chitäi dezaprobator: 

- Decizia a fost luată. Grupurile selectate vor fi toate transportate. Să nu uităm 
că am ales grupuri cu grad ridicat de sensibilitate, conform simulărilor ar putea să 
si le dezvolte în moduri nebănuite. 

La o comandă, din podeaua încăperii se ridică un piedestal a cărui parte 
superioară era ca o carte, afişând o mulțime de simboluri luminoase. 

- Dacă duşmanii acestui grup se apropie prea mult îi vom speria cu 
hologramele; continuă creatura atingând unele simboluri 

- Şi ceilalți? Am mai transportat şi alții din rasa lor pe EXPLIR. Se vor lupta 
si acolo între e1? 

- Sistemul se va adapta; răspunse sferoidul; celelalte grupuri deja transportate 
au fost mai mici, toate sub zece mii de indivizi. Ei vor fi cei mai numeroşi 
transportaţi. Pregätiti modulul de transfer. 

- Este deja gata; răspunse creatura scundă cu patru braţe şi față de cal, după ce 
verifică informațiile de pe un display holografic aflat pe unul dintre braţele sale 

- Ce grupuri mai transportäm de pe planeta lor? întrebă fiinţa înaltă, chiar dacă 
era căpitan nu avea controlul operațiunilor ştiinţifice aflate în desfăşurare 

- Mai avem în program două grupuri etnice diferite. Una de pe continentul 
mare din Sud iar alta de pe una din insulitele întinsului ocean planetar. Dar nici 
unul dintre aceste grupuri nu va fi atât de mare, vor avea în jur de cinci mii de 
indivizi; răspunse sferoidul 

- Sateliții de supraveghere vor fi instalați de către "Haiekan"; creatura înaltă 
făcu un semn către sferoid; Şi da, înainte să-mi atragi atenția, le-am spus să 
instaleze stații defensive şi probe de supraveghere psihică. Astfel vom putea să 
tinem un ochi pe ei. 

- Atunci nu ne mai rămâne decât să aşteptăm ca « dacii » să ajungă în poziție. 


KKK K K 


Înaltul Preot aştepta. 

Mintea sa încerca să pătrundă misterele de dincolo de stratul norilor întunecați. 
Vezina încerca să pătrundă misterul mesagerilor. El era sigur că zeii le doreau 
binele. La puterile lor ar fi putut să-i distrugă cu uşurinţă, dar nu o făcuseră. În 
schimb mesagerii le ofereau o cale spre un tarâm nou si îndepărtat, unde aveau să 
fie în siguranţă. Singura problemă era că Vezina ştia că tărâmurile zeilor sunt 
deărtate de cele ale oamenilor iar aceşti mesageri erau altfel decât ziceau 
legendele. 

Dar ce altă şansă aveau. Dacă rămâneau aici aveau să fie măcelăriți sau luaţi ca 
sclavi de către romani. 

Îşi întoarse privirile către platou. Fugarii se strângeau tot mai mulţi pe măsură 
ce zilele treceau. Mâncarea devenise o problemă, merindele aduse cu ei de către 
refugiați erau pe terminate şi vânătorii nu aveau destul succes pentru a-i hrăni pe 
toți. La fel igiena şi locuinţele. Nu erau destule pentru toți. Deja o mare parte 
dintre daci sufereau de frig şi degerături. Preotului îi era frică să nu izbucnească 
vre-o boală printre ei care i-ar fi decimat la fel de bine ca şi romanii. 

Poporul său trebuia să părăsească cât mai repede munții. 

- Am venit preotule, aşa cum am promis! — bubui o voce lângă el iar dacii din 
jur o luară la fugă în toate direcțiile speriați de fiinţele ce apăruseră din neant 

Da, mesagerii zeilor veniseră, iar dacii cădeau la picioarele lor tremurând de 
frică. 

Vezina îşi strânse curajul şi vorbi: 

- Ne-aţi promis salvare din mâinile romanilor. Poporul meu este aici. 

Fiinţele, cele care îl vizitaseră şi înainte pe Vezina scoaseră zgomote ciudate 
între ele şi apoi cea înaltă ridică mâna. O structură dreptunghiulară, lungă de 
câteva zeci de metri şi înaltă cât patru oameni ce părea făcută din piatră neagră 
apăru în faţa privilor uimite ale dacilor. În partea din faţă a structurii se căsca o 
gaură neagră asemănătoare unei guri de uriaş. 

Un punct de foc apăru în interiorul găurii, începu să se rotească repede, tot mai 
repede până gaura deveni un cerc de foc apoi un tunel de foc. Dacii se traseră 
înmărmuriți înapoi şi se întinseră la pământ, nu numai cei de lângă mesagerii 
zeilor ci toţi de pe platou. Creatura făcu alt semn şi tunelul de foc deveni un tunel 
de magie verzuie care părea să continue la nesfârşit. 

- Aceasta este calea. Trebuie să plecați acum. Duşmanul se apropie; spuse 
fiinţa înaltă 

- O lume frumoasă şi bogată vă aşteaptă pe partea cealaltă, o câmpie întinsă 
unde veți găsi cu uşurinţă mâncare şi apă. Acolo este viitorul vostru. Duceti-vä! 
spuse şi creiatanul 

- Romanii ne vor urmări şi în noua lume? întrebă îngrijorat Vezina 

- Nu îţi face griji. Îndepärtati-vä de poartă după ce va trece si ultimul, căci ea 
se va închide în urma voastră; îi explică ființa înaltă apoi mesagerii zeilor 
dispărură într-o străfulgerare luminoasă 

Vezina se dezmetici primul. Vocea sa puternică răzbătu peste murmurul 
mulțimii, zeci de soldați şi preoți năvăliră în jurul gurii tunelului şi începură să 
facă ordine printre fugari. 

Încetul cu încetul ordinea se instaură şi un şir constant de daci intră în tunel cu 
Vezina în frunte. 

Dar înaintau prea încet, din cauza fricii, trecerea dura prea mult iar Salinius se 
apropia rapid. Raidurile dacilor nu reușeau să-l mai abată pe roman de la ţintă. 

Prin trădători tribunul aflase că dacii se strânseseră pe un platou din munți. 
Oare de ce se adunaseră atât de multi daci pe un platou? Cu miile. Gândurile nu-i 
dădeau pace şi îşi împingea soldații înainte până la epuizare. Dar soldații săi nu 
mai puteau, trebuiau să se odihnească, mai ales că dacii continuau să-i härtuiascä 
tot timpul. 

Dapyx întinse mâna atingând peretele tunelului. Era o senzație de mâncărime 
uşoară dar nimic altceva. Îşi retrase mâna repede de frică să nu dispară portalul. 
Vezina trecuse prin tunel şi se întorsese, dincolo era exact cum spuseseră 
mesagerii zeilor. O câmpie cu iarbă înaltă care se întindea cât vedeai cu ochii. 

- Dapyx, ultimele grupuri de fugari au ajuns pe platou. În o zi vor fi trecuţi 
toți. Am mai prins unii care s-au speriat de mesageri zeilor mai mult decât de 
romani ŞI fug, nu vor să vină în noua lume. Ce să facem cu ei? îl întrebă unul 
dintre căpitanii săi din spate 

- Lasă-i în pace. Dacă nu vor să vină, nu vor. Avem destulă treabă cu cei care 
au mai rămas de trecut. Voi lua câțiva călăreţi cu mine şi vom cerceta din nou 
împrejurimile. Restul rämâneti aici şi treceţi pe partea cealaltă cu refugiații. S-ar 
putea să fie nevoie de voi acolo ca să faceți ordine. 

Ceata cobori din nou platoul cercetând împrejurimile dar nu întâlni decât 
câţiva rätäciti. În depărtare, pe o coastă golaşă, se puteau vedea primii dintre 
legionarii lui Salinius. 

- Să ne întoarcem, nu mai avem nimic de făcut aici; ordonă Dapyx 

Când ajunseră din nou în fața portalului, Dapyx observă ultimii dintre refugiați 
trecând prin tunel călăreți săi fiind singurii rămaşi în partea asta a portalului. 
Unul câte unul trecură şi ei prin portal. 

Dapyx a fost ultimul care intră în tunel strângând în mână stindardul draco a 
poporului său pe care nu avea să-l lase în mâinile romanilor nici mort, cât timp 
stindardul flutura în vânt dacii continuau să existe. 

Privi pentru o ultimă dată lumea în care se născuse şi în care trăise, dar pe care 
acum trebuia să o lase în urmă. Îşi jură în suflet că într-o zi se va întoarce. 

Nici nu ştia cât de mult timp va trece până ce poporul său avea să îşi revadă 
lumea de baştină. 

